ट्रंप यांनी एक शो होस्ट केला होता. त्यातलं 'यु आर फायर्ड' हे वाक्य फार गाजलं होतं.

साऊथ कॅरोलिनाच्या गव्हर्नर राहिलेल्या हेली यांची जानेवारी 2017मध्ये या पदावर नियुक्ती झाली होती. त्यांचा राजीनामा अनेकांना चकित करणारा आहे, असं अॅक्सिअस या राजकीय वेबसाईटने लिहिलं आहे. 

व्हाईट हाऊसने अजूनही या वृत्ताला दुजोरा दिला नाही आहे.

पण डोनाल्ड ट्रंप यांच्या सरकारमधून याआधीही बरेच राजीनामे देण्यात आले आहेत. तर काही जणांना ट्रंप यांनी बडतर्फ केलं आहे.

एक नजर टाकूया ट्रंप यांनी बडतर्फ केलेल्या मोठ्या अधिकाऱ्यांवर - 

एच. आर. मॅकमास्टर, राष्ट्रीय सुरक्षा सल्लागार, 22 मार्च 2018 

एच. आर. मॅकमास्टर

अमेरिकेच्या लष्करात ते लेफ्टनंट जनरल या पदावर होते. अफगणिस्तान आणि इराकमध्ये त्यांनी काम केलं आहे. या ठिकाणी त्यांनी सरकारच्या भ्रष्टाचारविरोधी मोहिमेत सहभाग घेतला होता. 

त्यांच्या आधी राष्ट्रीय सुरक्षा सल्लागार ले. जनरल मायकल फ्लिन होते. त्यांना या पदावर काम करण्याची संधी फक्त तीन आठवडे आणि तीन दिवसच मिळाली होती. फ्लिन हे रशियन राजदूतांच्या संपर्कात होते. त्यांच्या संबंधाबाबत त्यांनी माइक पेन्स यांना अंधारात ठेऊन त्यांची दिशाभूल केली. त्यामुळे त्यांना बडतर्फ करण्यात आलं. 

मॅकमास्टर यांना 2014 साली टाइम मॅगझिनने जगातील 100 प्रभावशाली व्यक्तींच्या यादीत स्थान दिलं होतं. 21 शतकातील लष्करातील मान्यवर विचारवंत असं टाइमने त्यांना संबोधलं होतं. 

हे पद का सोडावं लागलं? 

मॅकमास्टर हे त्यांच्या वरिष्ठांशी सलगीने वागत आणि कनिष्ठ सहकाऱ्यांशी फटकून वागत. त्यांचं हे वागणं ट्रंप यांना खुपत असे असं म्हटलं जातं. त्यामुळे त्यांना काढून टाकण्यात आलं असं म्हणतात. तर व्हाइट हाउसचे चीफ ऑफ स्टाफ जॉन केली यांचं देखील त्यांच्याबद्दल चांगलं मत नव्हतं. मॅकमास्टर हे या पदावर 13 दिवस होते. 

रेक्स टिलरसन परराष्ट्र सचिव - 13 मार्च 2018

रेक्स टिलरसन

परराष्ट्र सचिव टिलरसन यांची हकालपट्टी करण्यात आल्याचं ट्रंप यांनी आपल्या ट्विटर अकाउंटवर घोषित केलं होतं. त्यांनंतर त्यांनी माइक पॉम्पेओ यांची नियुक्ती परराष्ट्र सचिव म्हणून केली. पॉम्पेओ हे CIAचे संचालक होते. 

उत्तर कोरियासोबतच्या संबंधांमुळे निर्माण झालेली तणावपूर्ण स्थिती त्यांना हाताळता येत नव्हती. ट्रंप यांनी उत्तर कोरियाशी थेट चर्चा करण्याचा निर्णय घेतल्यामुळे अनेक नाट्यमय हालचाली घडल्या. त्यांना... \n\nवरील लेखासाठी मला एक चांगले शीर्षक द्या.
'यू आर फायर्ड!' : ट्रंप यांनी आजवर कोणाकोणाला व्हाईट हाउसमधून काढलं?